Author: Ott Rootare
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	22. september 2005  nr 651

Toetuse eraldamine muu hariduskulu arvelt 
Haapsalu Lastekeskusele

Läbi vaadanud Haapsalu Lastekeskuse esitatud taotluse 15. septembrist 2005  ning juhindudes kohaliku omavalitsuse korralduse seaduse § 6 lg 2, § 30, § 31, Haapsalu põhimääruse § 35, § 63 ja haldusmenetluse seadusest Haapsalu Linnavalitsus

k o r r a l d a b:

1.	Eraldada toetust muu hariduskulu arvelt (artikli 09601 haridusüritused)  Haapsalu Lastekeskusele 1 000 (üks tuhat) krooni võimlemisrühmale “Kirke” mattide ostmiseks.
2.	Punktis 1 nimetatud summa maksta välja hankijale Rakser Sport OÜ hankija arve alusel.
3.	Korraldus teha Haapsalu Lastekeskusele (Posti 3, 90510 Haapsalu) teatavaks korralduse koopia saatmisega posti teel.
4.	Korralduse koopiad väljastada aselinnapeale (I.Danilov), haridus- ja kultuuriosakonna juhatajale (A. Roos) ning raamatupidajatele (L.Tammsalu, I.Salus) allkirja vastu.
5.	Korraldus jõustub teatavakstegemisest.
6.	Korraldus  avalikustada väljapanekuga linnavalitsuse fuajees.
7.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul käesoleva korralduse teatavakstegemisest.

Teet Kallasvee
Linnapea	Erko Kalev
	Linnasekretär